City of Bradford

Denne artikkelen omhandler distriktet City of Bradford. For informasjon om selve byen, se Bradford.

City of Bradford er et administrativt distrikt med status som city i West Yorkshire i England. Det har navn etter den største byen i distriktet, Bradford, som også er administrasjonssenter.

Med omkring 528 155 innbyggere i 2014Population Estimates for UK, England and Wales, Scotland and Northern Ireland, Mid-2014, Office for National Statistics er distriktet det fjerde største i England etter befolkningstall. Det utgjør del av West Yorkshires urbane område, konurbasjonen (sammenvoksing av byer til ett byområde) som per 2001 hadde en befolkning på 1,5 millionerNational Statistics (2005): «Focus on people and migration: chapter 3 The UK's major urban areas»  (PDF). s. 47. og byen er en del av Leeds-Bradford Larger Urban Zone (LUZ) som med en befolkning på 2 393 300 innbyggere er den tredje største i Storbritannia etter London og Manchester.«Urban Audit - City Profiles: Leeds»   . Urban Audit.

Distriktet fikk sine nåværende grenser den 1. april 1974, da det gamle grevskapsdistriktet Bradford ble slått sammen med Keighley, Beildon, Bingley, Denholme, Ilkley, Shipley, Silden, deler av Queensbury and Shelf og deler av Skipton landdistrikt.

City of Bradford har arkitektur som har særskilt eller historisk betydning, det mest av den ble bygget av lokal stein, med 5 800 listet som verneverdig og 59 landskapsområder som er vernet.«Establishing Significance in Conservation Areas». English Heritage. Mønsterlandsbyen Saltaire som ligger ved elven Aire og Leeds og Liverpoolkanalen ble i 2001 listet av UNESCO som et verdensarvsted. Sentrale Bradford vokste fram til prominens på 1800-tallet som et internasjonalt senter for tekstilindustri, særskilt ull. Områdets tilgang til kull, jernmalm og bløtt vann har bidratt til Bradfords vekst som senter for fabrikasjon og ferdigstilling, og etter hvert som tekstilindustrien vokste, førte det samtidig til en voldsom vekst i befolkningen og ble en stimulans til offentlige investeringer. Imidlertid har Bradford møtte tilsvarende utfordringer som den øvrige post-industrielle områdene i nordlige England, inkludert avvikling av industri, boligproblemer, og økonomisk depresjon. Ull og tekstiler er fortsatt viktig for byens økonomi, men dagens raskest voksende sektorer er informasjonsteknologi, finanstjenester, digitale industrier, kulturindustri, turisme og hovedkvarter for varehandel, og distribusjon. Bradfords omdømme som et senter for høyteknologi, vitenskapelig og databasert industri er voksende, og bygger på en lang tradisjon av innovasjon, høykvalifisert personell og kvalitetsprodukter.

 Steder i distriktet 

 Addingham
 Baildon, Bingley, Burley-in-Wharfedale
 Clayton, Cullingworth
 Denholme
 Haworth
 Ilkley
 Keighley
 Manningham, Menston
 Oakworth, Oxenhope
 Queensbury
 Saltaire, Sandy Lane, Shipley, Silsden, Stanbury, Steeton with Eastburn
 Thornton
 Wilsden, Wrose

 Referanser 

 Eksterne lenker 

 Nøkkelstatistikk (PDF) fra folketelling i 2001.
 Offisiell statistikk (PDF) (merk: søk for «Bradford» for relevante tallframstillinger)
 Visit Bradford, nettsted for besøkende, håndtert av Bradford Metropolitan District Council